На основу Правилника о суфинансирању мера енергетске санације породичних кућа и станова на територији општине Неготин по Јавном позиву Управе за финансирање и подстицање енергетске ефикасности ЈП 1/22 (у даљем тексту: Правилник- Сл.лист општине Неготин број: 10/2022, 28/2022), Одлуке о избору директних корисника/привредних субјеката у спровођењу мера енергетске санације, број 312-162/2022-III/07 од 25.07.2022.године (Сл.лист општине Неготин број: 20/2022) и Одлуке о додели бесповратних средстава крајњим корисницима за спровођење мера енергетске санације \_\_\_\_\_\_\_\_\_\_\_\_\_\_\_\_\_\_\_\_\_\_,

1. Општина Неготин, улица Трг Стевана Мокрањца број 1, 19300 Неготин, ПИБ: 100566475, матични број: 07233345, текући рачун број: 840-166640-49, који се води код Управе за трезор ( у даљем тексту: општина), коју заступа Владимир Величковић, председник општине;
2. \_\_\_\_\_\_\_\_\_\_\_\_\_\_\_са седиштем у\_\_\_\_\_\_\_\_\_\_\_\_\_\_, улица\_\_\_\_\_\_\_\_\_\_\_\_\_\_, матични број:\_\_\_\_\_\_\_\_\_\_\_\_, ПИБ\_\_\_\_\_\_\_\_\_\_\_\_\_\_\_\_\_, рачун број:\_\_\_\_\_\_\_\_\_\_\_\_\_\_\_\_\_\_\_\_, који се води код банке \_\_\_\_\_\_\_\_\_\_\_\_\_\_\_\_\_\_\_\_\_\_\_\_, ( у даљем тексту: директни корисник ), које заступа\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
3. \_\_\_\_\_\_\_\_\_\_\_\_\_\_\_\_\_\_\_\_\_\_\_\_из\_\_\_\_\_\_\_\_\_\_\_\_\_\_\_\_\_\_\_, улица\_\_\_\_\_\_\_\_\_\_\_\_\_\_\_\_\_, број л.к.\_\_\_\_\_\_\_\_\_\_\_\_\_\_\_\_\_\_, ЈМБГ \_\_\_\_\_\_\_\_\_\_\_\_\_\_\_\_\_\_\_\_ ( у даљем тексту: крајњи корисник ),

Закључили су у Неготину,\_\_\_\_\_\_\_\_\_\_\_\_\_\_.године

**УГОВОР О СУФИНАНСИРАЊУ МЕРА ЕНЕРГЕТСКЕ САНАЦИЈЕ ПОРОДИЧНЕ КУЋЕ/СТАНА**

Уговорне стране сагласно констатују:

* Да је 23.05.2022.године општина Неготин расписала јавни конкурс за учешће привредних субјеката у спровођењу мера енергетске санације породичних кућа и станова на територији општине Неготин, у оквиру реализације Програма енергетске санације стамбених зграда, породичних кућа и станова, ЈП 1/22;
* Да је 25.07.2022.године општина Неготин донела Одлуку о избору директних корисника/привредних субјеката у спровођењу мера енергетске санације;
* Да је 25.07.2022.године општина расписала јавни конкурс за доделу бесповратних средстава домаћинствима за енергетску санацију породичних кућа и станова на територији општине Неготин;
* Да је 00.00.2022.године општина донела Одлуку о додели бесповратних средстава крајњим корисницима за спровођење мера енергетске санације;

**ПРЕДМЕТ УГОВОРА**

Члан 1.

Предмет уговора је суфинансирање мере енергетске санације на породичној кући/стану и то мере: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_на породичној кући/стану у улици\_\_\_\_\_\_\_\_\_\_\_\_\_\_\_\_\_, катастарска парцела број\_\_\_\_\_\_\_\_, према опису и у количини која је одређена профактуром/понудом број \_\_\_\_\_\_\_\_\_од\_\_\_\_\_\_\_\_\_\_\_\_\_.године директног корисника, а која је саставни део овог уговора.

**ИЗНОС СРЕДСТАВА**

Члан 2.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_, као крајњем кориснику, одобрен је максималан износ бесповратних средстава у висини од \_\_\_\_\_\_\_\_\_\_\_\_\_\_\_\_динара са ПДВ-ом, односно \_\_\_ % у односу на укупан износ средстава по предрачуну/понуди, од чега је \_\_\_\_\_\_\_\_\_\_\_динара обезбедилa Управа за финансирање и подстицање енергетске ефикасности, док је \_\_\_\_\_\_\_\_динара обезбедила општина Неготин.

Укупан износ средстава по профактури/понуди директног корисника, број \_\_\_\_\_\_\_\_\_од\_\_\_\_\_\_\_\_\_\_.године, који је саставни део пријаве и овог уговора, износи \_\_\_\_\_\_\_\_\_\_\_\_\_\_\_\_\_ динара са ПДВ-ом.

Грађанин је дужан да обезбеди разлику средстава, од вредности бесповратних средстава до укупне вредности радова кроз сопствено учешће у висини од \_\_\_\_\_\_\_\_\_\_\_\_динара са ПДВ-ом,односно \_\_\_ % у односу на укупан износ средстава по предрачуну/понуди.

Уколико је укупна вредност изведених радова на основу коначног рачуна мања од укупног износа средстава по предрачуну/понуди, општина и грађанин ће сносити трошкове на основу својих удела у односу на укупан износ средстава по предрачуну/понуди..

**ОБАВЕЗЕ ОПШТИНЕ**

Члан 3.

Општина Неготин се обавезује да:

* ће Kомисија извршити oбавезни теренски обилазак објекта након извршених радова и сачинити записник, најкасније у року од 5 дана од дана када извођач радова достави обавештење да је завршио радове, и издати потврду да су радови извршени у складу са предрачуном/понудом;
* обезбеди средства за суфинансирање и иста пренесе директном кориснику након уредно достављеног захтева за пренос средстава и документације.

**ОБАВЕЗЕ ДИРЕКТНОГ КОРИСНИКА**

Члан 4.

Директни корисник се обавезује да:

* на објекту из члана 1. овог Уговора изведе радове у складу са прописима и правилима струке, а према опису и у количини која је одређена предрачуном/понудом из члана 1.овог уговора;
* крајњег корисника обавести о почетку извођења радова најкасније пет (5 ) дана пре почетка извођења радова;
* изврши испоруку и уградњу, односно изведе радове до1.марта 2023 године;
* крајњем кориснику преда уредну документацију (коначни рачун за изведене радове, атесте и гарантне листове);

 - о свом трошку отклони све недостатке који се покажу у току гарантног рока, а

 који су наступили услед тога што се није држао својих обавеза у погледу

 квалитета радова и материјала, у року од 5 дана од пријема писаног захтева од

 стране крајњег корисника;

* припреми потврду о исплати целокупног износа, који сноси крајњи корисник, која треба да буде потписана од стране крајњег и директног корисника;
* у року од три дана од завршетка радова писаним путем обавести Комисију;
* достави општини захтев за пренос одобрених средстава суфинасирања.

**ОБАВЕЗЕ КРАЈЊЕГ КОРИСНИКА**

Члан 5.

Крајњи корисник се обавезује да:

* обезбеди директном кориснику несметано извршење радова;
* изврши уплату разлике средстава, од вредности бесповратних средстава до укупне вредности радова кроз сопствено учешће у висини од \_\_\_\_\_\_\_\_\_\_динара са ПДВ-ом,односно \_\_\_ % у односу на укупан износ средстава по предрачуну, најкасније 5 дана пре започињања радова;
* потпише потврду о исплати целокупног износа који сноси;
* сноси евентуалне додатне трошкове непредвиђених радова, уколико је сагласан са тим радовима, и уколико укупни трошкови за изведене радове превазилазе укупан износ средстава по предрачуну из члана 1.овог уговора;
* уграђену опрему која се финансира кроз програм, користи и одржава у складу са упутствима произвођача и да исте не сме отуђити у року од 12 месеци од дана уграђивања опреме.

**ПРЕНОС СРЕДСТАВА**

Члан 6.

Општина Неготин ће извршити пренос средстава директном кориснику након што директни корисник уредно достави захтев за пренос средстава, најкасније у року од 14 дана од дана подношења уредног захтева.

Уз захтев за пренос средстава из става 1. овог члана потребно је приложити:

* коначни рачун за извршене радове;
* потврду о исплати целокупног износа који сноси крајњи корисник потписану од стране крајњег и директног корисника,
* потврду Комисије да су радови извршени у складу са предрачуном/понудом из члана 1.овог уговора;
* атесте, сертификате и гарантни лист.

Захтев за пренос средстава са документацијом, директни корисник подноси лично у просторијама Општинског услужног центра Општинске управе општине Неготин или препоручено поштом на адресу Трг Стевана Мокрањца број 1, 19300 Неготин – Комисија за реализацију мера енеретске санације .

**РАСКИД УГОВОРА**

Члан 7.

Општина Неготин задржава право да једнострано раскине овај уговор, ако директни корисник, односно крајњи корисник не поступи у складу са својим обавезама уређеним овим уговором.

Директни корисник губи сва права по овом уговору ако не поступи у складу са својим обавезама уређеним овим уговором, са обавезом да врати уплаћена средства крајњем кориснику која је примио.

Крајњи корисник губи сва права по овом уговору, ако не поступи у складу са својим обавезама уређеним овим уговором.

Овај уговор се сматра раскинутим када све уговорне стране приме писано обавештење општине Неготин о једностраном раскиду.

Члан 8.

У случају да овај уговор буде раскинут сагласно члану 7. овог уговора, директни корисник се обавезује да, у року од осам дана од дана када се овај уговор сматра раскинутим, уплаћена средства врати крајњем кориснику.

Изузетно, у случају раскида уговора из члана 7. овог уговора општина Неготин, на образложен захтев директног корисника, може га ослободити обавезе враћања дела средстава која су утрошена наменски, а чију висину утврђује Комисија.

Захтев из става 2. овог члана се подноси у року од осам дана од дана пријема обавештења о раскиду уговора.

**ИЗМЕНЕ УГОВОРА**

Члан 9.

Све евентуалне измене и допуне овог уговора, вршиће се споразумно, анексом уз овај уговор, на исти начин и у истој форми у којој је закључен овај уговор.

 Директни корисник има право да зaхтева продужење рока за почетак, односно завршетак извођења радова у случају у коме је због промењених околности или неиспуњења обавеза крајњег корисника био спречен да изводи радове.

 Захтев за продужење рока за почетак, односно завршетак извођења радова, директни корисник писмено подноси општини Неготин у року од једног дана од сазнања за околност, а најкасније 10 (десет) дана пре истека коначног рока за завршетак радова.

**ЗАВРШНЕ ОДРЕДБЕ**

Члан 10.

На сва питања која нису регулисана овим уговором, примењиваће се одредбе прописа наведених у преамбули овог уговора и закона којим се уређују облигациони односи.

Члан 11.

Сва обавештења уговорне стране достављаће препорученом поштом и електронском поштом, у складу са одредбама овог уговора.

Обавештења која су од утицаја на права и обавезе уговорних страна достављају се применом одредаба о достављању закона којим се уређује општи управни поступак .

Члан 12.

Прилози и саставни делови овог Уговора су:

- профактура/понуда директног корисника број \_\_\_\_\_\_\_од\_\_\_\_\_\_\_.године.

Члан 13.

Све евентуалне спорове уговорне стране ће решавати споразумно. Уколико до споразума не дође, уговара се надлежност Основног суда у Неготину.

Члан 14.

Овај уговор је сачињен у четири истоветна примерка, од којих општина задржава два примерка, док друге уговорне стране задржавају по један примерак.

|  |  |
| --- | --- |
| ЗА ДИРЕКТНОГ КОРИСНИКА | ЗА ОПШТИНУ НЕГОТИН |
| ИМЕ И ПРЕЗИМЕ ЗАКОНСКОГ ЗАСТУПНИКА | ИМЕ И ПРЕЗИМЕ ЗАКОНСКОГ ЗАСТУПНИКА |

|  |
| --- |
| ЗА КРАЈЊЕГ КОРИСНИКА |
| ИМЕ И ПРЕЗИМЕ  |